ऋग्वेद महायज्ञ का समापन
भिलाई| आर्य समाज सेक्टर 6 में चल रहे त्रिदिवसीय ऋग्वेद महायज्ञ की पूर्णाहुति हुई, जिसमें बड़ी संख्या में शामिल धर्मप्रेमियों ने आहुति डाली। यज्ञ ब्रह्मा विद्या देव ने बताया कि यज्ञ एक पुण्य कर्म है, लेकिन इससे दुष्कर्मों से मुक्ति संभव नहीं। मनुष्य को कर्मों का फल जरूर भोगना पड़ता है, चाहे वह इस जन्म में हो या अगले जन्म में। इसलिए हमेशा सन्मार्ग पर ही चलना चाहिए। देहरादून से पहुंचे भजनोपदेशक प. सत्यपाल सरल ने मनमोहक भजनों की प्रस्तुति दी। गुरुकुल आश्रम आमसेना के संस्थापक स्वामी धर्मानंद सरस्वती ने स्वाध्याय पर बल दिया। इस दौरान गुरुकुल आमसेना से आए ब्रह्मचारियों ने योग और व्यायाम का प्रदर्शन किया। अंत में प्रसादी बांटी गई। इस अवसर पर मंत्री रवि आर्य, प्रधान जितेंद्र प्रकाश मल्होत्रा आदि मौजूद थे।
hin_Deva hin_Deva